Σε προηγούμενα επεισόδια...
Ως εκ τούτου, ζητώ άμεση μετάθεση σε νέα θέση.
Τζακ, μήπως ζηλεύεις;
Αν ξανανοίξω το καφέ,
θα ήταν μια τέλεια νέα αρχή.
Χάμιλτον, δεν έκανες τίποτε τίμιο αφότου πάτησες στο Κόουλ Βάλεϊ.
-Τζακ... -Δεν χρειάζεται να πεις τίποτα.
Μπορείτε να είστε περήφανοι για τα αποτελέσματα των διαγωνισμάτων.
Ως ανταμοιβή, θα περάσουμε λίγο χρόνο
έξω από την τάξη την επόμενη εβδομάδα.
Θα μελετήσουμε την επιστήμη της εντομολογίας.
Ξέρει κανείς τι σημαίνει;
Η εντομολογία μελετά τα έντομα.
Για σήμερα όμως, το μάθημα τελείωσε.
Θα σας δω γρήγορα. Μην ξεχάσετε τα κουτιά του κολατσιού.
Γεια σας. Εμπρός, προχωρήστε.
Καλησπέρα, αστυνόμε.
Έχω έρθει ανεπίσημα.
Κατάλαβα.
Ήρθα να ζητήσω το χέρι σου.
-Ορίστε; -Μπορώ να έχω το χέρι σου;
Δεσποινίς Ελίζαμπεθ Θάτσερ.
Σας προσκαλώ σε δείπνο το Σάββατο το βράδυ.
Θα εκτιμήσω ιδιαίτερα την απολαυστική σας συντροφιά.
Γιατί τόση επισημότητα;
Αν θυμάσαι, η τελευταία μου απόπειρα να σε καλέσω σε δείπνο δεν πήγε καλά.
Αυτή τη φορά,
θέλω να είναι απολύτως σαφές ότι η πρόσκλησή μου
δεν απαιτεί να μαγειρέψεις.
Εκτιμώ τη γοητευτική σου πρόσκληση...
και δέχομαι.
Ωραία.
Αυτό ήταν;
Ναι.
Μπορώ τότε να πάρω πίσω το χέρι μου;
Θα υποθέσω ότι αυτό το δείπνο δεν υπονοεί
την πιθανή έναρξη μιας ερωτοτροπίας.
Κατέστησες σαφές ότι οι έφιπποι δεν έχουν γυναίκες.
Αν ήθελαν να έχετε, θα σας έδιναν.
Είπα τέτοιο πράγμα;
Ναι, πολλές φορές.
Ακούγεται σαν κάτι που θα έλεγα.
Οπότε θα σε δω το Σάββατο για δείπνο.
Ναι, θα βρεθούμε το Σάββατο για δείπνο.
Ελίζαμπεθ...
θεώρησέ το πράξη ερωτοτροπίας.
-Θα είσαι ο Τζακ Θόρντον. -Ναι. Εσείς ποιος είστε, κύριε;
-Αστυνόμος Πάτρικ Ο'Ράιλι. -Πού είναι το άλογό σας, αστυνόμε;
Η κυρία ήθελε να κάνει εντυπωσιακή είσοδο.
Ποια είναι η κυρία;
Αχ, θεούλη μου!
Θεέ μου! Τι κάνεις εσύ εδώ;
Θα σε άφηνα να διασκεδάζεις μόνη σου στην Άγρια Δύση;
Ήρθες ολομόναχη;
Ο μπαμπάς βρήκε έναν έφιππο για προσωπική φρουρά.
Βέβαια, ενδιαφέρομαι περισσότερο να γνωρίσω τον δικό σου ένστολο.
Ευχαριστώ!
Πρόσεχε το...
Δεν συνέβη αυτό.
Ήθελες να ζήσεις την Άγρια Δύση.
Και έπεσα μέσα της και με τα δύο πόδια.
Γεια σου! Είμαι η Τζούλι Θάτσερ, αδελφή της Ελίζαμπεθ.
Χαίρομαι που σας γνωρίζω, κυρία.
Εδώ είμαστε.
-Ευχαριστώ πολύ, κυρία Στάντον. -Λέγε με Αμπιγκέιλ.
-Πόσο είπες ότι θα μείνει; -Μην ανησυχείς.
Για την Τζούλι, αυτά τα ρούχα δεν φτάνουν ούτε για μια βδομάδα.
Ποτέ δεν ξέρεις τι ρούχο μπορεί να χρειαστείς.
Συγγνώμη που δεν ειδοποίησα ότι θα ερχόμουν.
Ήθελα να κάνω έκπληξη στην Ελίζαμπεθ.
Το κάνει από τη στιγμή που γεννήθηκε.
Βγήκε με τα πόδια.
Κανένα πρόβλημα. Χαρά μας να σε φιλοξενήσουμε.
Το σπίτι σας είναι υπέροχο. Τόσο χωριάτικο, τόσο γραφικό.
-Νομίζω πως η Τζούλι εννοεί... -Καταλαβαίνω.
Οι λέξεις "χωριάτικο" και "γραφικό" ταιριάζουν εδώ.
Πότε θα μου πεις τι συμβαίνει πραγματικά;
Παρακαλώ;
-Με σένα και τον γοητευτικό έφιππο. -Εννοείς τον Τζακ Θόρντον;
-Είμαστε φίλοι. -Πάψε.
Είδα πώς τον κοιτούσες.
-Νιώθει κι εκείνος το ίδιο; -Πώς ξέρεις τι νιώθω;
Έλα τώρα, υπάρχει έλξη ανάμεσά σας.
Σαν τη Γη που έλκει τη Σελήνη.
Τι στομφώδης που είσαι. Δεν υπάρχει έλξη.
Καλά.
Από πότε έχουμε μυστικά μεταξύ μας;
Αφού επιμένεις, με κάλεσε για δείπνο το Σάββατο το βράδυ,
και δέχτηκα.
Η πρώτη σαφής ένδειξη ενδιαφέροντος.
Το ήξερα. Είναι σαν ρομαντικό μυθιστόρημα.
Μια όμορφη, ευάλωτη νεαρή δασκάλα πηγαίνει σε μια αγροτική πόλη...
Ανθρακωρυχείο έχει, γι' αυτό τη λένε Κόουλ Βάλεϊ.
Ακόμη καλύτερα.
Τότε ο αρρενωπός εκπρόσωπος του νόμου ξυπνά αισθήματα μέσα της
με την κόκκινη στολή...
"Ξυπνά"; "Αρρενωπός";
Από τον στόμφο στο μελόδραμα κι από κει στο χυδαίο!
Πού θα σε πάει; Βόλτα με την άμαξα;
Να είναι άσπρη, σαν της Σταχτοπούτας.
Δεν είναι παραμύθι. Δεν είμαι πριγκίπισσα.
Σε ρομαντικό γαλλικό μπιστρό για κρέπες και λικέρ καραμέλα;
Μάλλον θα με πάει στο σαλούν.
Αυτό το σαράβαλο όπου διδάσκεις;
Η πρόθεση μετράει.
Και μην ανακατεύεσαι στα ερωτικά μου. Κατάλαβες;
Εγώ; Ποτέ μου δεν ανακατεύομαι.
Δεν ανακατεύομαι, επενδύω συναισθηματικά στην ευημερία σου.
Και βέβαια το κάνω όταν η αδελφή μου λέει ότι είναι ερωτευμένη!
Ερωτευμένη; Δεν είπα τίποτα τέτοιο.
Η λέξη "ερωτικά" αναφέρεται γενικά στις συντροφικές σχέσεις των δύο φύλων.
Καλά, αφού το λες εσύ.
ΚΑΦΕ ΤΗΣ ΑΜΠΙΓΚΕΪΛ
Ευχαριστώ πάρα πολύ. Καλή σας μέρα.
-Τζούλι, πώς ήταν η τάρτα σου; -Ήταν γευστικότατη.
Μου έγραψε η αδελφή μου για τα γλυκά σας και ομολογώ ότι είχε δίκιο.
-Όλα είναι υπέροχα. -Το θεωρώ αληθινό κομπλιμέντο.
-Καλή τύχη σήμερα. -Ευχαριστώ.
Φαίνεται πως σας υποτίμησα, κυρία Στάντον.
Δεν πίστευα ότι θα τα καταφέρετε, αλλά το πετύχατε.
Μην υποτιμάτε τη σκληρή δουλειά όταν υπάρχει ένα όνειρο.
Έτσι είναι. Μπορώ να έχω ένα φλιτζάνι καφέ και ένα γλυκό;
Βεβαίως. Αμέσως.
-Καλημέρα, Τζακ. -Καλημέρα.
Να σας βάλω στον κόπο να μου φέρετε το συνηθισμένο;
Δεν έχεις ιδέα πόσο υπέροχο ακούγεται.
Έχω ήδη έναν πελάτη που θέλει "το συνηθισμένο".
Παρεμπιπτόντως,
όλα είναι έτοιμα για το Σάββατο.
Ευχαριστώ. Εκτιμώ πολύ τη βοήθειά σας.
-Ορίστε, κύριε Γκάουεν. -Φαίνεται θαυμάσιο.
Αν και φαντάζομαι πως δεν είναι γλυκό σαν εσάς.
Αυτός ο άνθρωπος μου δίνει στα νεύρα.
Το καταλαβαίνω.
Υπάρχουν πάρα πολλά είδη εντόμων
και γι' αυτό τα μελετάμε σε ομάδες που τις λέμε οικογένειες.
Για παράδειγμα, η μελισσολογία μελετά τις μέλισσες.
Εγώ ήξερα πως λεγόταν μελισσοκομία.
Ευχαριστώ, Τζούλι, αλλά αυτή η λέξη σημαίνει
τη φροντίδα των μελισσών.
Και η μελέτη θέλει φροντίδα.
Την επόμενη εβδομάδα θα κάνουμε ένα κυνήγι θησαυρού
όπου τα όμορφα πλάσματα της φύσης θα είναι οι θησαυροί.
Θα κοιτάξουμε κάτω από πέτρες, πίσω από φλοιούς δέντρων,
Εννοεί ότι εσείς θα το κάνετε.
Η αλήθεια είναι πως η δεσποινίς Θάτσερ τρέμει τα ζουζούνια.
Αρκετά, Τζούλι.
Κι εγώ θα ψάξω για έντομα όπως όλοι σας.
Ανυπομονώ να το δω αυτό.
Αφού σας λέω, τα τρέμει.
Με τον βαθμό και την πείρα σου
πώς βρέθηκες να κάνεις τον συνοδό;
-Προσφέρθηκα εθελοντικά. -Γιατί;
Δούλεψα στο Νορθ Μπέρλιντον και το Έλγουντ Ριτζ
τα τελευταία 15 χρόνια.
Η δουλειά ήταν όπως υποσχέθηκαν.
Συναρπαστική, με κινδύνους, ταξίδια.
Και την ικανοποίηση ότι κρατάς τον κόσμο ασφαλή.
-Και σε κούρασαν αυτά; -Καθόλου.
Μα όταν γνώρισα τη Σάρα, άλλαξαν όλα.
Παντρευτήκαμε πέρυσι.
Περιμένει το πρώτο μας παιδί.
Συγχαρητήρια, Πάτρικ.
Δεν σκέφτηκα ποτέ να νοικοκυρευτώ,
μα η ζωή αλλάζει τις προτεραιότητες.
Εξάλλου γέρασα πια για να κυνηγάω κακούς.
Σειρά σου να τους χώσεις φυλακή.
Πες μου τα πάντα για το Κόουλ Βάλεϊ
και μπορείς να φύγεις.
Αυτό για σένα.
Ευχαριστώ.
-Με μετέθεσαν. -Ναι.
-Δεν θέλεις να φύγεις; -Είναι που...
Έχω κατασταλάξει εδώ και έχω γνωριστεί με τον τόπο.
Έκανα την αίτηση πριν τόσο καιρό που κόντευα να το ξεχάσω.
Αίτηση; Μάλλον απαίτηση, απ' όσο άκουσα.
Δεν αρνούμαι πώς όταν πρωτοήρθα ήθελα να φύγω από δω.
Αυτό το μέρος δεν ήταν αυτό που ζήτησα.
Μάλλον πρέπει να πάρεις μια απόφαση.
Είσαι πανέμορφη.
Τι μυρίζει έτσι όμορφα;
Μάλλον η Αμπιγκέιλ κάνει πειράματα για το καφέ.
Αυτός θα είναι. Γιατί είμαι νευρική;
-Έτσι πρέπει. -Εσύ δεν είσαι ποτέ.
Εγώ είχα περισσότερους μνηστήρες από σένα.
Τζακ Θόρντον, είσαι...
Κι εσύ το ίδιο.
Σου έφερα αυτό.
Είναι πανέμορφο.
-Μπορώ; -Παρακαλώ.
-Όχι από εκεί. -Γιατί;
Νόμιζα ότι θα με πήγαινες στο σαλούν.
Αυτό το μέρος μού φαίνεται πιο κατάλληλο.
Καλωσορίσατε στο καφέ.
Να καθίσουμε;
Πόσον καιρό το σχεδίαζες;
Είναι μυστικό.
Οφείλω να παραδεχτώ,
ότι δεν σε είχα για τόσο ρομαντικό.
Με βοήθησαν λιγάκι.
Ώστε συνήθως δεν φλερτάρεις έτσι τις γυναίκες;
Δεν είχα την ευκαιρία να φλερτάρω πολλές γυναίκες.
-Με περνάς για αφελή. -Όχι. Δυστυχώς, είναι αλήθεια.
Η ζωή του έφιππου δεν σου αφήνει πολύ χρόνο για έρωτες.
Αισθάνομαι ότι υστερώ στον τομέα του ρομαντισμού.
Φοβάμαι ότι οι αποψινές μου προσπάθειες θα ωχριούν μπροστά
στις λεγεώνες μνηστήρων που θα είχες.
"Λεγεώνες."
-Ούτε κατά διάνοια, σε διαβεβαιώνω. -Τότε νιώθω τυχερός.
Ελίζαμπεθ...
-Ελίζαμπεθ... -Χορεύεις υπέροχα.
Ευχαριστώ.
Χαίρομαι που με κάλεσες για δείπνο.
Κι εγώ.
Πρέπει να μου τα πεις όλα.
Ήταν η πιο μαγευτική βραδιά όλης μου της ζωής.
Πέρα από οτιδήποτε θα τολμούσα να ονειρευτώ.
Ήταν σαν βγαλμένο από...
-Ρομαντικό μυθιστόρημα; -Ναι.
Αλλά δεν έχω διαβάσει ποτέ μου κάτι τόσο ρομαντικό.
-Τι θα γίνει στο επόμενο κεφάλαιο; -Δεν ξέρω.
Νιώθω όμως ότι κάτι άλλαξε απόψε,
σαν να ταξιδεύουμε σε άλλες θάλασσες.
-Και να κολυμπάτε γυμνοί. -Τζούλι!
Μεταφορικά μιλούσα, εννοείται.
Και τώρα;
Θέλει να πάμε με τα άλογα στο αγαπημένο του μέρος.
Λέει ότι θέλει να συζητήσουμε κάτι μαζί.
-Πρόταση γάμου; -Όχι, είναι πολύ νωρίς γι' αυτό.
Έτσι δεν είναι;
Ο κεραυνοβόλος έρωτας συχνά συντομεύει το φλερτ.
Είναι τόσο συναρπαστικό!
Πώς πήγε;
Περνούσαμε τόσο υπέροχα... Δεν είχα το κουράγιο να ανοίξω το θέμα.
Θα πρέπει να γίνει σύντομα.
Σε περιμένουν στο Κέιπ Φούλερτον σε δύο εβδομάδες.
Μπορείς να αρνηθείς,
αλλά με τόση φασαρία που έκανες,
αν αρνηθείς τη μετάθεση ίσως λήξει η καριέρα σου.
-Γεια σου, Τζακ. Να φέρω το συνηθισμένο; -Όχι, είμαι εντάξει.
Ήθελα να σε ευχαριστήσω για το θαυμάσιο δείπνο.
Ευχαρίστησή μου. Ελπίζω να ήταν μια υπέροχη βραδιά.
Ήταν εξαιρετική.
Μπορώ να σου εμπιστευτώ κάτι;
Και βέβαια. Τι είναι;
Δεν το έχω πει ακόμη στην Ελίζαμπεθ, αλλά έχω ένα νέο.
Μου έδωσαν καινούρια θέση, αυτήν που πάντα ονειρευόμουν.
-Φεύγεις από το Κόουλ Βάλεϊ; -Πρέπει να υπακούσω στις διαταγές.
Δεν θα λείψω για πάντα, αλλά...
Αλλά δεν ξέρεις αν θα είναι όλα ίδια όταν θα γυρίσεις.
Τζακ, πρέπει να της το πεις.
Κι εγώ που νόμιζα ότι η μέρα θα ήταν τέλεια.
Σε ενοχλεί; Μπορώ να του μιλήσω.
Όχι, μπορώ να τον αποκρούσω μόνη μου.
Κι έχω μια σούβλα που κάνει για όπλο αν χρειαστεί.
Τζακ; Τι έχεις;
-Τίποτα. -Πες μου, σε παρακαλώ.
Έκανα δική μου έρευνα για την έκρηξη του ορυχείου.
Φαίνεται πως η εταιρεία έκανε περικοπές
που ίσως οδήγησαν στην καταστροφή.
Δεν έχω αποδείξεις ακόμη.
Βάσει της έρευνάς μου,
με σωστά μέτρα ασφαλείας θα είχε αποφευχθεί.
Είσαι καλά;
Ο μακαρίτης ο άντρας μου
τσακωνόταν με τον Χένρι Γκάουεν μήνες πριν την έκρηξη.
Δεν μου είπε γιατί. Δεν ήθελε να ανησυχώ.
Αναρωτιέμαι μήπως αυτός ήταν ο λόγος.
Λυπάμαι αν σε αναστάτωσα.
Κανονικά δεν θα το έλεγα σε κανέναν
σε αυτή τη φάση της έρευνας, αλλά θέλω βοήθεια.
Ό,τι θέλεις.
Τα πόδια μου πονάνε και ξεπάγιασα.
Να πάω πίσω στην τάξη τώρα;
Εσύ λαχταρούσες να έρθεις μαζί μας στο κυνήγι εντόμων.
Ας διάλεγες καλύτερη μέρα.
Ας διάλεγες καλύτερα παπούτσια.
Γεια σας, αστυνόμε Θόρντον. Τι σας φέρνει εδώ αυτή τη φορά;
Κάνουμε περιπολία.
Τι ωραία σύμπτωση
να συναντήσετε την τάξη της Ελίζαμπεθ εδώ στο δάσος.
Μια που είσαι εδώ, Τζακ, ίσως έχεις λίγο χρόνο
να πας την Τζούλι μια περιήγηση στην εξοχή εδώ γύρω;
Με μεγάλη μου χαρά.
Αλλά έχω δουλειά στο γραφείο.
-Ο αστυνόμος Ο'Ράιλι είναι ελεύθερος. -Αλήθεια;
Πολύ θέλω να δω την εξοχή!
Αλλά θέλω τις μπότες μου.
-Ευχαριστώ. -Χαρά μου.
Είχε δίκιο η Τζούλι, δεν ήρθα εδώ κατά σύμπτωση.
Πρέπει να σου μιλήσω για κάτι ακόμη.
Δεσποινίς Θάτσερ!
-Βρήκα ένα γλοιώδες ζουζούνι! -Μια στιγμή, Γκέιμπ!
Μια στιγμή παρακαλώ.
-Τι ήθελες να συζητήσεις; -Εντάξει.
Σε αφήνω να επιστρέψεις στα γλοιώδη ζουζούνια.
Εμείς θα συζητήσουμε στο πικνίκ.
Ίσως αύριο, μετά το μάθημα;
-Θα ετοιμάσω φαγητό. -Τέλεια.
-Πού πηγαίνετε; -Στα δέντρα!
Δεν το βρίσκω καλή ιδέα. Μπορεί να υπάρχουν αρκούδες.
Δεν θέλω να ενοχλήσω καμιά αρκούδα,
ευχαριστώ πολύ.
-Πού είναι η αίσθηση της περιπέτειας; -Την άφησα στο προηγούμενο πόστο.
Πρέπει να γυρίσουμε στην πόλη.
Δώστε μου μόνο μια στιγμή. Περιμένετε εδώ. Με καλεί η φύση.
Άντε.
Όπα.
Γεια σας!
Γεια σας. Είναι κανείς εδώ;
Μείνε ακίνητη.
Μην πυροβολείς! Είναι στη σέλα μου.
-Τα λεφτά! -Δεν θα σε κλέψω, κυρία.
Ηρέμησε, εντάξει;
Συγγνώμη αν σε έθιξα, δεν έχω συνηθίσει σε άντρες
που συστήνονται απειλώντας με όπλο.
Εσύ τρύπωσες εδώ και με αιφνιδίασες.
-Αιμορραγείς. -Με κυνηγούσαν κάτι άντρες.
Τι άντρες;
Παράνομοι.
Ξέφυγα, αλλά έπεσα απ' το άλογο και μπλέχτηκα σε αγκαθωτό σύρμα.
Έχει μια πόλη κοντά, μπορώ να σε πάω σε γιατρό.
Θα γίνω καλά.
Έχω διαβάσει για σκληροτράχηλους καουμπόηδες,
αλλά δεν μπορείς να γιατρέψεις την πληγή με λάσπη.
-Χρειάζεσαι ιατρική φροντίδα. -Σε παρακαλώ, άσ' το.
Δεν μπορώ να σ' αφήσω να αιμορραγείς.
Τότε φέρε μου επιδέσμους και οινόπνευμα να το απολυμάνω.
Θα χρειαστείς και φαγητό.
Και κάτι για τον πόνο.
Ναι, αλλά μην το συζητήσεις με κανέναν στην πόλη, εντάξει;
Θέλω να μπορώ να σε εμπιστευτώ.
Δεν έχεις άλλη επιλογή, έτσι δεν είναι;
Είναι και για τη δική σου ασφάλεια.
Οι παράνομοι μπορεί να είναι ακόμα εκεί έξω.
Σιγουρέψου ότι δεν σε ακολουθούν.
Κατάλαβες;
Θα ξανάρθω αύριο.
Κοπελιά.
Πώς σε λένε;
Τζούλι.
Τζούλι. Πολύ όμορφο.
-Και το δικό σου; -Ναθάνιελ.
Δεν είναι ψευδώνυμο;
Όχι, κυρία.
Πρέπει να φύγω.
-Σε άφησε να περιμένεις εκεί; -Σχεδόν μία ώρα.
Είπε ότι δεν έβρισκε μέρος να κάνει τη δουλειά της.
Προφανώς σου έτυχε η δυσκολότερη από τις αδελφές Θάτσερ.
Έχω κυνηγήσει και συλλάβει πωρωμένους εγκληματίες
που ήταν ευκολότεροι απ' αυτήν.
Κατάφερες να μιλήσεις στην Ελίζαμπεθ; Για τη μετάθεσή σου;
Θα πάμε πικνίκ αύριο μετά το σχολείο.
Ώστε πήρες απόφαση;
Μπορείς να μου πεις τι θα αντιμετωπίσω;
Καταδιώκουμε πολλούς εγκληματίες αυτή τη στιγμή.
Μας ξεφεύγει η συμμορία Τόλιβερ, του Νέιτ Τόλιβερ. Είναι ο εγκέφαλος.
Νέος, αλλά ξεγλίστρησε από τους καλύτερούς μας.
Ναι, τον έχω ακουστά.
Πόσες τράπεζες χτύπησαν;
Γύρω στις δέκα. Και όχι μόνο τράπεζες.
Τραίνα, άμαξες, τα πάντα.
Είναι επικίνδυνος, Τζακ. Δεν διστάζει να τραβήξει όπλο.
Ανυπομονώ να τον φέρω στη δικαιοσύνη.
-Καλησπέρα. -Καλησπέρα, κύριε Γκάουεν.
Λυπάμαι αλλά κλείσαμε.
Σκέφτηκα ότι ήταν τέλεια ευκαιρία
να ρωτήσω πώς πήγε η πρώτη εβδομάδα.
Δεν το βρίσκω σωστό να είμαστε μόνοι εδώ.
Δεν έχω την πρόθεση να κηλιδώσω την υπόληψή σας.
Είμαστε συνέταιροι.
Ναι, αλλά δεν είναι ώρα εργασίας.
Κρίμα.
Νομίζω πως οι συνέταιροι πρέπει να είναι και φίλοι.
Θα μπορούσα να σας καλέσω για γεύμα;
Με μεγάλη ευγένεια και όσο το δυνατόν περισσότερο χάρη,
θα σας αρνιόμουν.
Θα το ζητούσα πάλι. Δεν έχω μάθει να δέχομαι την άρνηση.
Τότε θα έχετε μια καινούρια εμπειρία.
Ένα γεύμα. Θα το ετοιμάσει ο σεφ μου.
Θα μιλήσουμε για δουλειές, θα είναι καθαρά επαγγελματικό.
Εντάξει, αυτό μπορώ να το δεχτώ.
Πολύ ωραία.
-Να έρθω να σας πάρω την Πέμπτη; -Όχι.
Μπορώ θαυμάσια να έρθω μόνη μου μέχρι το γραφείο σας.
Όπως επιθυμείτε.
Μου αρέσουν οι γυναίκες που ξέρουν τι θέλουν. Καλό βράδυ.
Μπορείς να σηκώσεις λίγο το πουκάμισο;
Για να φανεί η πληγή.
-Εντάξει. -Μπορούμε να τελειώνουμε;
Συγγνώμη.
Μην σε απασχολεί ο πόνος, καθάρισέ το καλά.
Να ξέρεις ότι δεν έκλεισα μάτι χτες βράδυ.
Κι εγώ σε σκεφτόμουν.
Απλώς ανησυχούσα για την ασφάλειά σου.
Μένεις μέσα στη βρωμιά ολομόναχος.
Κρύβεσαι ένας Θεός ξέρει από τι.
Έχω συνηθίσει να είμαι μόνος.
Αυτή η πληγή προφανώς δεν είναι από αγκαθωτό σύρμα.
Συγγνώμη. Μπήκες εδώ και με αιφνιδίασες.
Όσο λιγότερα ξέρεις για μένα, τόσο το καλύτερο και για τους δύο.
Ξέρω έναν έφιππο, ίσως μπορεί να πιάσει αυτούς που σε χτύπησαν.
Δεν είναι δουλειά κανενός, ιδίως έφιππου.
Μη φεύγεις, θα σου εξηγήσω.
Έχεις δίκιο, όσο λιγότερα ξέρω...
Ο αδελφός μου με τη συμμορία του...
Λήστεψαν μια τράπεζα.
Μάλιστα.
Και προφανώς είσαι μέλος της συμμορίας;
Δεν είχα επιλογή. Είναι ο μεγάλος μου αδελφός.
Αν δεν ήταν ο Τζο...
Ήμασταν ορφανά και δεν με εγκατέλειψε.
Δεν μπορώ να τον εγκαταλείψω.
Πρέπει όμως να ελευθερωθείς από εκείνον.
Τζούλι, είναι ο μόνος που έχω.
Αλλά βέβαια έχεις δίκιο.
Δεν θέλω να ζω σαν εγκληματίας.
Προστάτεψα αθώους από τον αδελφό μου πολλές φορές.
Έτσι άρπαξα τη σφαίρα.
Ενώ έσωζες ζωές;
Είσαι καλός άνθρωπος.
Θέλω να είμαι.
Αν έχει δουλειά, θα έρθω αργότερα.
Όχι κυρία, ο κύριος Γκάουεν θα χαρεί που ήρθατε.
Μόλις βγήκε, αλλά θα γυρίσει σύντομα.
-Θέλετε να περιμένετε; -Ναι, ευχαριστώ.
-Καλημέρα. -Καλημέρα σας.
Ήρθα για το γεύμα μας.
Ώστε γι' αυτό έφερες φωτογραφική μηχανή.
-Η θέα είναι εκπληκτική. -Ναι.
Μας έδωσαν μία ως εργαλείο έρευνας,
αλλά δεν είχα την ευκαιρία να την χρησιμοποιήσω πολύ.
Μέχρι τώρα.
Δεν είναι δίκαιο.
Γιατί δεν βγαίνουμε και οι δύο μαζί;
Εντάξει.
Έλα εδώ.
-Χαμογέλασε. -Αυτό κάνω από το δείπνο και μετά.
Ένα, δύο, τρία...
Ελίζαμπεθ, πρέπει να σου πω κάτι.
Θυμάσαι πως όταν πρωτοήρθα στο Κόουλ Βάλεϊ, ήμουν...
δυσαρεστημένος με το πόστο μου.
Ήσουν έξω φρενών.
Έκανα αίτηση μετάθεσης στο Κέιπ Φούλερτον.
Ήθελες να είσαι στη δράση, είχες δίκιο να ενοχλείσαι.
-Σε απομάκρυναν από το όνειρό σου. -Δεν έβρισκα σκοπό εδώ.
Μου λες ότι αυτό έχει αλλάξει;
Μήπως...
βρήκες καινούριο σκοπό;
Φαίνεται πως ικανοποιήθηκε το αίτημά μου.
-Σου ήρθαν διαταγές; -Ναι.
Λυπάμαι πολύ.
Εγώ φταίω. Μου είπε την αλήθεια απ' την αρχή.
Το ήξερα ότι θα φύγει.
Ήταν θέμα χρόνου η μετάθεσή του.
Θέλω να πιστέψω ότι δεν περίμενε να έρθει η μετάθεση.
Δεν θα σε προσκαλούσε, δεν θα φλέρταρε.
Ήμουν μια απασχόληση.
Κάτι για να ασχολείται ώσπου να φύγει.
Έχεις δίκιο ότι δεν είχε σκοπό να μείνει
ούτε να ερωτευτεί.
Όμως αυτό συνέβη.
Αν φύγει, μπορεί να τραυματιστεί,
να σκοτωθεί ή...
Να γνωρίσει κάποια άλλη.
Μπορεί να μην τον ξαναδώ.
Αν ήταν γραφτό σας να είστε μαζί, τίποτα δεν θα σας χωρίσει.
-Καλημέρα, αστυνόμε Τζακ. -Καλημέρα, Γκέιμπ.
Ευχαριστώ για τη βοήθειά σου το Σάββατο.
Η γυναίκα σου θα είναι ευτυχισμένη.
Ξέρω και ποια θα είναι. Το ήξερα από τη πρώτη στιγμή που την είδα.
Ίσως ξαφνιαστείς. Η πρώτη αγάπη σπάνια είναι και τελευταία.
Το θεωρείτε ανόητο να ξέρω ποια θα παντρευτώ
ενώ είμαι τόσο νέος, αλλά συμβαίνει.
Βλέπεις ένα κορίτσι και το μέλλον φαντάζει ξεκάθαρο.
Τζακ.
Δεν θα το κάνω. Δεν θα φύγω απ' το Κόουλ Βάλεϊ.
Μα ο Πάτρικ είναι ήδη εδώ.
Δεν θα βάλουν δύο έφιππους σε μια τόσο ήσυχη πόλη.
Δεν ξέρω τι θα κάνουν,
αλλά θα κάνω αίτηση να μείνω.
-Αυτό ίσως σημαίνει... -Το ξέρω.
Ελίζαμπεθ, ξέρω τα ρίσκα με τους ανωτέρους μου.
Είμαι διατεθειμένος να ρισκάρω...
για χάρη σου.
Τι;
Τζακ, δεν μπορώ...
Δεν μπορώ να σου το επιτρέψω.
Όχι. Άκου να δεις τι θέλω.
Δεν θέλω να σε εμποδίσω να ακολουθήσεις τα όνειρά σου.
Δεν μπορώ. Θα ένιωθες πικρία εξαιτίας μου.
-Δεν είναι αλήθεια. -Έτσι νομίζεις τώρα, αλλά θα ένιωθες.
Θα ένιωθες.
Όπως δεν θα συγχωρούσα τους γονείς μου
αν με εμπόδιζαν να έρθω δυτικά να κυνηγήσω τα όνειρά μου.
Τζακ...
λυπάμαι πολύ. Πρέπει να το κάνεις.
Πρέπει να φύγεις.
Το ξέρω μέσα στην καρδιά μου...
κι εσύ το ίδιο.
Τζο; Εσύ είσαι;
Όχι, Ναθάνιελ, εγώ είμαι.
-Ψήνεσαι. -Έφερες φάρμακα;
Όχι για κάτι τέτοιο. Μάλλον έπαθες μόλυνση.
Είμαι πολύ κουρασμένος.
Θέλω να κοιμηθώ.
Όχι, πρέπει να πας σε γιατρό.
Θα πάμε όσο έχεις τις αισθήσεις σου.
Όχι, Τζούλι, δεν μπορώ...
Ο Νέιτ θα το 'σκασε μόνος του με τα λεφτά.
Σκάσε. Θα του πω τι είπες.
Πες του το.
Θα έχει μπλέξει, πρέπει να τον βρούμε
ό,τι κι αν συμβεί.
Σου αφήνω ένα φάκελο με παραβιάσεις ασφαλείας στο ορυχείο.
Πρέπει να τον δεις.
Θα το κάνω.
Η Αμπιγκέιλ Στάντον μπορεί να γίνει σύμμαχός σου.
Της εμπιστεύτηκα το ζήτημα.
Κατανοητό. Καλό ταξίδι τώρα, Τζακ.
-Πρόσεχε την πόλη, Πάτρικ. -Θα προσέχω κι εκείνη.
Ευχαριστώ.
Αμπιγκέιλ; Ελίζαμπεθ! Βοήθεια!
-Τζούλι; -Αιμορραγεί πολύ.
-Κύριε! Με ακούτε; -Τον λένε Ναθάνιελ.
Του έδωσα ηρεμιστικό. Άφησέ τον να ξεκουραστεί.
-Θα γίνει καλά; -Είναι οριακά. Έχει σηψαιμία.
Μολυβδίαση.
-Από τη σφαίρα; -Ναι.
Θα έρθω το πρωί να δω πώς είναι.
Αν χειροτερέψει τη νύχτα, καλέστε με.
Βέβαια. Ευχαριστούμε, Δρα Χίγκινς.
Κάτι δεν κολλάει. Πού είναι ο φίλος του που κυνηγούσαν μαζί;
Δεν ξέρω. Τον βρήκα στο δάσος.
Παραληρούσε. Μετά βίας μου είπε το όνομά του.
Και κατάφερε να πει ότι χτυπήθηκε σε κυνηγετικό ατύχημα;
Ναι, αυτό είπε όλο κι όλο.
Δεν με πιστεύεις;
Κάτι δεν μου πάει καλά σε αυτόν τον νεαρό.
Ελπίζω να μην προκύψει μπελάς.
Θα μας σώσει ο Τζακ. Είναι ο ήρωας της υπόθεσης.
Δεν είναι παραμύθι, είναι η ζωή.
Αληθινή ζωή με συνέπειες και ραγισμένες καρδιές.
Τι έχεις, αδελφούλα;
Ο Τζακ έφυγε. Πήρε μετάθεση. Έφυγε σήμερα το πρωί.
Όχι...
ΚΑΤΑΖΗΤΕΙΤΑΙ ΣΥΜΜΟΡΙΑ ΤΟΛΙΒΕΡ
ΝΕΪΤ ΤΟΛΙΒΕΡ
Υποτιτλισμός: Τατιάνα Ραπακούλια